text: La pandèmia trenca els indestructibles plats de Duralex ARA
  BarcelonaSi fan memòria, segur que en algun moment han menjat o begut en un plat o got de la marca francesa Duralex. Els ajudem: és aquella vaixella de color ambre (o la versió menys popular de color verd) que miraculosament sempre sortia il·lesa quan queia accidentalment a terra. De fet, la mateixa companyia presumia en una publicitat de la dècada dels 60 que el seu vidre "era d'acer, pràcticament indestructible". "Dura més i es renta millor. És tan econòmica com qualsevol plat, got o tassa de qualsevol material", assegurava Duralex en un anunci publicat a La Vanguardia l'any 1966.